**LĒMUMS**

LIEPĀJĀ

|  |  |
| --- | --- |
| 2021.gada 19.jūnijā | Nr.227/7  (prot. Nr.7, 1.§) |

Par aktualizētā Liepājas pilsētas attīstības

programmas 2015.-2020.gadam pielikuma

Nr.2.1. "Rīcību plāns 2015.-2020.gadam"

rīcību īstenošanu, rezultatīvo rādītāju

2020.gadā apstiprināšanu un atbildīgo

institūciju noteikšanu

Pamatojoties uz likuma "Par pašvaldībām" 14.panta otrās daļas 1.punktu un 21.panta pirmās daļas 3.punktu, Teritorijas attīstības plānošanas likuma 12.panta pirmo un trešo daļu, 22.panta otro un trešo daļu, Ministru kabineta 2014.gada 14.oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 3., 17. un 73.punktu un Liepājas pilsētas domes 2015.gada 22.janvāra lēmumu Nr.1 "Par Liepājas pilsētas attīstības programmas 2015.-2020.gadam, tai skaitā ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu", izskatot Liepājas pilsētas domes pastāvīgās Pilsētas attīstības komitejas 2021.gada 10.jūnija lēmumu (sēdes protokols Nr.6) un pastāvīgās Finanšu komitejas 2021.gada 10.jūnija lēmumu (sēdes protokols Nr.6), LIEPĀJAS PILSĒTAS DOME

N O L E M J :

1. Apstiprināt aktualizēto Liepājas pilsētas attīstības programmas 2015.-2020.gadam pielikumu Nr.2.1. "Rīcību plāns 2015.-2020.gadam", tai skaitā programmā noteikto rīcību īstenošanu un rezultatīvos rādītājus par 2020.gadu saskaņā ar 1.pielikumu, kā arī noteikt atbildīgās institūcijas par rīcību īstenošanu saskaņā ar 2.pielikumu.

2. Liepājas pilsētas pašvaldības iestādes "Liepājas pilsētas pašvaldības administrācija" Sabiedrisko attiecību un mārketinga daļai piecu darbdienu laikā pēc šā lēmuma spēkā stāšanās ievietot Liepājas pilsētas pašvaldības tīmekļa vietnē [www.liepaja.lv](http://www.liepaja.lv) Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" aktualizēto redakciju.

3. Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei ievietot Liepājas pilsētas attīstības programmas 2015.-2020.gadam pielikumu Nr.2.1. "Rīcību plāns 2015.-2020.gadam" aktualizēto redakciju Teritorijas attīstības plānošanas informācijas sistēmā (TAPIS, [www.tapis.gov.lv](http://www.tapis.gov.lv)).

4. Uzdot Liepājas pilsētas pašvaldības institūcijām (2.pielikums) īstenot attiecīgās rīcības saskaņā ar Liepājas pilsētas attīstības programmas 2015.-2020.gadam pielikumu Nr.2.1. "Rīcību plāns 2015.-2020.gadam" un pielikumu Nr.2.2. "Investīciju plāns 2015.-2020.gadam", gatavot informāciju par plānoto un paveikto saskaņā ar lēmuma 5.punktu (esošā programma spēkā līdz jaunas attīstības programmas apstiprināšanai).

5. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei vadīt un koordinēt Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" un pielikuma Nr.2.2. "Investīciju plāns 2015.-2020.gadam" īstenošanas un aktualizācijas procesu (esošā programma spēkā līdz jaunas attīstības programmas apstiprināšanai).

6. Uzdot Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētājam, Domes priekšsēdētāja vietniekam pilsētas attīstības un sadarbības jautājumos, Domes priekšsēdētāja vietniekam kultūras un sporta jautājumos, Domes priekšsēdētāja vietniekam stratēģiskās plānošanas jautājumos, Izpilddirektora birojam, Personāla daļai, Datu aizsardzības daļai, Informācijas tehnoloģiju daļai, Sabiedrisko attiecību un mārketinga daļai, Juridiskajai daļai, Publisko iepirkumu daļai, Administratīvajai daļai, Finanšu pārvaldei, Vides, veselības un sabiedrības līdzdalības daļai, Attīstības pārvaldei, Kapitālsabiedrību pārvaldības uzraudzības un revīzijas daļai, Liepājas pilsētas būvvaldei, Liepājas pilsētas Izglītības pārvaldei, Liepājas kapsētu pārvaldei, Kultūras pārvaldei, Nekustamā īpašuma pārvaldei, Liepājas pilsētas Domes Sporta pārvaldei, Komunālajai pārvaldei, Liepājas pilsētas Pašvaldības policijai, Liepājas pilsētas Domes Sociālajam dienestam, Liepājas pilsētas bāriņtiesai, Liepājas pilsētas dzimtsarakstu nodaļai, pašvaldības aģentūrai "Liepājas sabiedriskais transports", pašvaldības aģentūrai "Nodarbinātības projekti", SIA "LIEPĀJAS REĢIONA TŪRISMA INFORMĀCIJAS BIROJS", SIA "AVIASABIEDRĪBA "LIEPĀJA"", SIA "LIEPĀJAS TEĀTRIS", PSIA "LIEPĀJAS LEĻĻU TEĀTRIS", SIA "Liepājas latviešu biedrības nams", SIA "OC Liepāja", SIA "Liepājas Olimpiskais centrs", SIA "Lielais Dzintars", PSIA "VECLIEPĀJAS PRIMĀRĀS VESELĪBAS APRŪPES CENTRS", SIA "JAUNLIEPĀJAS PRIMĀRĀS VESELĪBAS APRŪPES CENTRS" | |